eo eo eo eo eo en eo eo eo pt eo eo eo eo eo eo eo eo eo eo eo eo eo eo eo eo eo de eo eo eo eo eo eo eo eo eo eo eo eo eo eo eo eo eo eo eo eo eo eo eo en eo eo eo eo eo eo eo eo eo lt eo eo eo eo de es eo eo eo eo eo sv eo ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo de hbs_lat ca hbs_lat da de el en es fi fr lt hu id it ja ko it nl nl nb pl pt de ro ru en sk sv tr fy zh zh eo eo eo eo eo eo eo eo eo
Svisaj Federaciaj Fervojoj - Vikipedio
El Vikipedio, la libera enciklopedio
4 ŝanĝoj en ĉi tiu versio atendas kontrolon. La stabila versio estis patrolita je 5 jun. 2014.
Jump to navigation Jump to search
Mapo de Svisaj Federaciaj Fervojoj
Moderna elektra motortrajno de la Svisaj Ferderaciaj Fervojoj
La entrepreno[redakti | redakti fonton]
La Svisaj Federaciaj Fervojoj (germane Schweizerische Bundesbahnen, france Chemins de fer fédéraux suisses, itale Ferrovie federali svizzere, romanĉe Viafiers federalas svizras, oficialaj mallongigoj: SBB, CFF, FFS, SBB-CFF, SBB-FFS, SBB-CFF-FFS) estas la federacia fervojkompanio de Svislando kun ĉefsidejo en Berno. La Svisaj Federaciaj Fervojoj estas monde konata pro sia alta servo-kvalito. Fama estas la kompanio pro sia akurateco, kaj oni eksterlande ofte rakontas ŝerce, ke, se oni ne havas horloĝon, kaj deziras scii la horon ekzatan, oni studu en Svislando la trajnhoraron kaj rigardu, kiam la trajno ekveturas, kaj jam konas la ekzaktan horon je sekunda ekzakteco.
Historio[redakti | redakti fonton]
En la 19-a jarcento la fervojo-linioj de Svislando estis komplete en posedo de lokaj kaj regionoj fervojkompanioj. Per voĉdono de la 20-a de februaro de 1898 la svisa popolo akceptis fondiĝon de Federacia Fervoj-Komanio. La 1-an de januaro 1902 la kompanio de la Svisaj Federaciaj Fervojoj estis oficiale fondita. Por krei la federaciajn verfojojn la Svisa Federacio akiris kaj ŝtatigis la sekvantajn privatajn fervojkompaniojn:
Svisa Central-Fervojon (germane: Schweizerische Centralbahn (SCB))
Svisa Nordorient-Fervojo (germane: Schweizerische Nordostbahn (NOB)) inkluzive ŝipojn sur la Bodenlago
Unuĝintaj Svisaj Fervojoj (germane: Vereinigte Schweizerbahnen (VSB))
Ĵuraso-Sempion-Fervojo (germane: Jura-Simplon-Bahn (JS)) inkluzive Brünig-Fervojo en la jaro 1903
Gotardfervojo (germane: Gotthardbahn (GB)) en la jaro 1909
Ĵuraso-Neuŝatela Fervojo (france: Jura-Neuchâtelois (JN)) (ek de 1913)
Tössval-Fervojo (germane: Tösstalbahn (TTB)) inkluzive Wald-Rüti-Fervojo en la jaro 1918
Seetal-Fervojo (germane: Seetalbahn (STB)) en la jaro 1922
Uerikon-Bauma-Fervojo (UeBB) en la jaro 1948
La 3-a de junio 1956 la Svisaj Federaciaj Fervojoj aliĝis al la eŭropa sistemo de du vojaĝklasoj, la tria klaso sekve estis malkreita.
La 12-an de decembro 1982 la Svisaj Federaciaj Fervojoj enkondukis la kadenco-horaron, kies baza principo estis, ĉiu-hore al ĉiu-direkto sur ĉiu trajnlinio unu trajnkonekton, ĉiam je la sama ekveturminuto.
Per la realigo de projekto Fervojo2000 oni per pli kapacitaj trajnlinioj en la triangulo Bazelo, Zuriko kaj Berno kaj altigo de la trafikrapideco al 170 km/h atingis idealajn veturdaŭroj inter la ĉefaj fervojnodoj, kaj tiel povis optimigi la kadencojn. Je la 12-a decembro 2004 per granda horar-adapto oni ankoraŭ-foje povis multe plibonigi la densecon kaj kadencon de la svisa trajnreto.
Venonta granda plibonigo estos la inaŭguro de la nova Gotard-baztunelo antaŭvideble en la jaro 2010, kio duonigos la veturtempon inter Alemanio kaj Kantono Tiĉino.
Ĉefaj trafiknodoj[redakti | redakti fonton]
La ĉefaj trafiknodoj de la Svisaj Federaciaj Fervojoj estas:
Krome estas diversaj regionaj subnodoj ekzemple en Bielo, Sankt-Galo, Vinterturo, Araŭo ktp.
Regionaj trafik-unioj[redakti | redakti fonton]
En la 90-aj jaroj de la 20-a jarcento en diversaj kantonoj kaj regionoj de Svislandoj estis kreiitaj lokaj kaj regionoj trafik-unioj al kiuj la Svisaj Federaciaj Fervojoj aliĝis. La plej signifa kaj modela el inter ili certe estas la Zurika Trafik-Unio. La Svisaj Federaciaj Fervojoj ankaŭ firme kunlaboras kun la PoŝtAŭto Svislando AK kun kiu ĝi komune eldonas sian ĝeneralan kaj duontarifabonon.
Kelkaj ciferoj[redakti | redakti fonton]
Je la 31-a de decembro 2006 la Svisaj Federaciaj Fervojoj havis 23'933 gekunlaborantojn. La Svisaj Federaciaj Fervojoj transportis 253,6 milionojn da pasaĝeroj en la jaro 2006. La jara vendocifero 2006 estis 7'216,8 milionoj da svisaj frankoj. Kaj la bilanca sumo de la kompanio je la 31-a de decembro 2006 estis 30'067,9 milionoj da svisaj frankoj kun neta profito de 626,8 milionoj da svisaj frankoj.
Vidu ankaŭ[redakti | redakti fonton]
Eksteraj ligiloj[redakti | redakti fonton]
Retejo de la Svisaj Federaciaj Fervojoj
Svisaj Federaciaj Fervojoj en la Vikimedia Komunejo (Multrimedaj datumoj)
Kategorio Svisaj Federaciaj Fervojoj en la Vikimedia Komunejo (Multrimedaj datumoj)
Fervojaj kompanioj en Svislando
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 19:35, 1 mar. 2017.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj